
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 127 

3 Αυγούστου 2010 


Το Παρόν ΦΕΚ επανεκτυπώθηκε λόγω λάθους 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 71 

Τροποποίηση του π.δ. 160/2007 (Α'201) για την προσαρ¬ 
μογή της ελληνικής νομοθεσίας προς τις διατάξεις 
της οδηγίας 2008/110/ΕΚ του Ευρωπαϊκού Κοινοβου¬ 
λίου και του Συμβουλίου της 16ης Δεκεμβρίου 2008 
σχετικά με την τροποποίηση της οδηγίας 2004/49/ΕΚ 
για την ασφάλεια των κοινοτικών σιδηροδρόμων (ΕΕ 
I 345/62 της 23.12.2008), και της οδηγίας 2009/149/ 
ΕΚ της Επιτροπής της 27ης Νοεμβρίου 2009 για την 
τροποποίηση της οδηγίας 2004/49/ΕΚ του Ευρωπα¬ 
ϊκού Κοινοβουλίου και του Συμβουλίου όσον αφορά 
τους κοινούς δείκτες ασφάλειας και τις κοινές με¬ 
θόδους υπολογισμού του κόστους ατυχήματος (ΕΕ 
I 313/65 της 28.11.2009)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) του άρθρου 3 του ν. 1338/1983 (Α'34) «Εφαρμογή 
του κοινοτικού δικαίου», όπως αυτό αντικαταστάθηκε 
με το άρθρο 65 του ν. 1892/1990 (Α'101) και του άρθρου 
4 του ίδιου νόμου, όπως αντικαταστάθηκε με το άρθρο 
6 παρ. 4 του ν. 1440/1984 (Α'70) και τροποποιήθηκε με 
τα άρθρα 7 του ν. 1775/1988 (Α' 101), 31 του ν. 2076/1992 
(Α' 130), 19 του ν. 2367/1995 (Α' 261), 22 του ν. 2789/2000 
(Α' 21) και 48 του ν. 3427/2005 (Α' 312). 

β) του άρθρου δευτέρου του ν. 3671/2008 (Α' 129) «Κύ¬ 
ρωση της Συνθήκης της Λισσαβώνας που τροποποιεί 
τη Συνθήκη για την Ευρωπάίκή'Ενωση τη Συνθήκη περί 
ιδρύσεως της Ευρωπαϊκής Κοινότητας και ορισμένες 
συναφείς πράξεις», 

γ) του άρθρου 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το άρθρο 
πρώτο του π.δ. 63/2005 (Α'98) «Κωδικοποίηση της νομοθε¬ 
σίας για τη Κυβέρνηση και τα κυβερνητικά όργανα». 

2. Το π.δ. 185/2009 (Α'213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 


τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής. 

3. Το π.δ. 189/2009 (Α'221) «Καθορισμός και ανακατα¬ 
νομή αρμοδιοτήτων των Υπουργείων». 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθ. 123/2010 Γνωμοδότηση του Συμβουλίου 
της Επικράτειας, μετά από πρόταση της Υπουργού Οικο¬ 
νομίας, Ανταγωνιστικότητας και Ναυτιλίας και του Υπουρ¬ 
γού Υποδομών, Μεταφορών και Δικτύων, αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι η προσαρ¬ 
μογή της Ελληνικής Νομοθεσίας προς τις διατάξεις της 
οδηγίας 2008/110/ΕΚ του Ευρωπαϊκού Κοινοβουλίου και 
του Συμβουλίου της 16ης Δεκεμβρίου 2008, σχετικά 
με την τροποποίηση της οδηγίας 2004/49/ΕΚ για την 
ασφάλεια των κοινοτικών σιδηροδρόμων (ΕΕ Ι_ 345/62 
της 23.12.2008), και της οδηγίας 2009/149/ΕΚ της Επι¬ 
τροπής της 27ης Νοεμβρίου 2009 για την τροποποίηση 
της οδηγίας 2004/49/ΕΚ του Ευρωπαϊκού Κοινοβουλίου 
και του Συμβουλίου όσον αφορά τους κοινούς δείκτες 
ασφάλειας και τις κοινές μεθόδους υπολογισμού του 
κόστους ατυχήματος (ΕΕ 1_ 313/65 της 28.11.2009). 

Άρθρο 2 

Άρθρο 1 της Οδηγίας 2008/110/ΕΚ 
Τροποποιήσεις του π.δ. 160/2007 

1. Στο άρθρο 2, παράγραφος 2, του π.δ. 160/2007 προ¬ 
στίθενται οι εξής περιπτώσεις: 

«δ) διατηρητέα οχήματα που κυκλοφορούν στο εθνικό 
δίκτυο υπό τον όρο ότι συμμορφώνονται προς τους 
εθνικούς κανόνες ασφάλειας και ρυθμίσεις με στόχο 
την εξασφάλιση της ασφαλούς κυκλοφορίας των οχη¬ 
μάτων αυτών, 

ε) διατηρητέοι, μουσειακοί και τουριστικοί σιδηρό¬ 
δρομοι που λειτουργούν στο δικό τους δίκτυο, συμπε¬ 
ριλαμβανομένων των συνεργείων, των οχημάτων και 
του προσωπικού.» 

2. Στο άρθρο 3 του π.δ. 160/2007 προστίθενται οι ορι¬ 
σμοί του «κατόχου», του «υπεύθυνου για τη συντήρηση 
φορέα» και του «οχήματος» και έτσι το άρθρο 3 αντι¬ 
καθίσταται ως εξής: 






2870 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Άρθρο 3 

Άρθρο 3 της Οδηγίας 
Ορισμοί 

Για το σκοπό του παρόντος ισχύουν οι ακόλουθοι 
ορισμοί: 

α) «αίτια»: ενέργειες, παραλείψεις, γεγονότα ή συνθή¬ 
κες, ή συνδυασμός αυτών, τα οποία οδηγούν σε ατύ¬ 
χημα, ή συμβάν, 

β) «Αρχή Ασφάλειας Σιδηροδρομικών Μεταφορών»: 
το Τμήμα Ασφάλειας Σιδηροδρομικών Μεταφορών του 
Υπουργείου Υποδομών, Μεταφορών και Δικτύων, εφεξής 
η «Αρχή», που αναλαμβάνει τα καθήκοντα που αφορούν 
την ασφάλεια των σιδηροδρόμων στην Ελλάδα, ή κάθε 
οργανισμού δύο κρατών μελών, στον οποίο το κράτος 
μέλος έχει αναθέσει τα καθήκοντα αυτά, ώστε να εξα¬ 
σφαλίζεται ένα ενιαίο καθεστώς ασφαλείας για την 
εξειδικευμένη διαμεθοριακή υποδομή, 
γ) «ατύχημα»: κάθε ακούσιο ή απρομελέτητο αιφνίδιο 
περιστατικό, ή μία ειδική αλληλουχία τέτοιων περιστα¬ 
τικών με βλαβερές συνέπειες, τα ατυχήματα διακρίνο- 
νται στις εξής κατηγορίες: συγκρούσεις, εκτροχιασμοί, 
ατυχήματα σε ισόπεδες διαβάσεις, ατυχήματα που 
προκαλούνται σε άτομα από κινούμενο τροχαίο υλικό, 
πυρκαγιές και άλλα, 

δ) «διαχειριστής υποδομής»: το νομικό πρόσωπο που 
σύμφωνα με τις διατάξεις του π.δ. 41/2005 (Α' 60) έχει 
την ευθύνη διαχείρισης της εθνικής σιδηροδρομικής 
υποδομής, 

ε) «εθνικοί κανόνες ασφάλειας»: το σύνολο των κα¬ 
νόνων που εγκρίνονται από τον Υπουργό Υποδομών, 
Μεταφορών και Δικτύων και περιλαμβάνουν τις απαι¬ 
τήσεις σιδηροδρομικής ασφάλειας και ισχύουν για τις 
σιδηροδρομικές επιχειρήσεις οι οποίες έχουν δικαίωμα 
πρόσβασης ή διέλευσης στην εθνική σιδηροδρομική 
υποδομή όπως αυτή ορίζεται στις διατάξεις της παραγρ. 
16 του άρθρου 2 του π.δ. 41/2005 (Α' 60), 
στ) «Επιτροπή Διερεύνησης Σιδηροδρομικών Ατυχημά¬ 
των»: η Επιτροπή που έχει την αρμοδιότητα διερεύνησης 
σιδηροδρομικών ατυχημάτων ή συμβάντων, 
ζ) «έρευνα/διερεύνηση»: διαδικασία που διεξάγεται με 
σκοπό την πρόληψη ατυχημάτων και συμβάντων και η 
οποία περιλαμβάνει τη συγκέντρωση και την ανάλυση 
πληροφοριών, την εξαγωγή συμπερασμάτων, συμπερι¬ 
λαμβανομένου του καθορισμού των αιτίων, και, οσά¬ 
κις κρίνεται ενδεδειγμένο, τη διατύπωση συστάσεων 
ασφάλειας, 

η) «κάτοχος»; το πρόσωπο ή ο φορέας ο οποίος, όντας 
ιδιοκτήτης ή νομέας οχήματος, το εκμεταλλεύεται ως 
μέσο μεταφοράς καταχωρισμένο στο Εθνικό Μητρώο 
Οχημάτων (ΕΜΟ) του άρθρου 33 της οδηγίας 2008/57/ 
ΕΚ του Ευρωπαϊκού Κοινοβουλίου και του Συμβουλίου, 
της 17ης Ιουνίου 2008, σχετικά με τη διαλειτουργικότητα 
του κοινοτικού σιδηροδρομικού συστήματος (ΕΕ Ε 191 
της 18.7.2008) (εφεξής «οδηγία για τη διαλειτουργικό- 
τητα»), 

θ) «κοινές μέθοδοι ασφάλειας (ΚΜΑ)»: η μεθοδολογία 
που καταρτίζεται σύμφωνα με τις διατάξεις του άρθρου 
6 της οδηγίας 2004/49/ΕΚ, για την περιγραφή του τρό¬ 
που αξιολόγησης της επίτευξης των στόχων ασφάλειας 
και της συμμόρφωσης με άλλες αιτήσεις ασφάλειας, 
ι) «κοινοί στόχοι ασφάλειας (ΚΣΑ)»: τα επίπεδα ασφά¬ 
λειας που πρέπει κατ’ ελάχιστον να επιτυγχάνονται 
στα διάφορα τμήματα του σιδηροδρομικού συστήματος 


(όπως το συμβατικό σιδηροδρομικό σύστημα, το σιδη¬ 
ροδρομικό σύστημα μεγάλης ταχύτητας, τις μακρές 
σιδηροδρομικές σήραγγες ή τις γραμμές που χρησιμο¬ 
ποιούνται αποκλειστικά για τις μεταφορές εμπορευ¬ 
μάτων), καθώς και σε ολόκληρο το σύστημα, τα οποία 
εκφράζονται με κριτήρια αποδοχής κινδύνων, 
ια) «κοινοποιημένοι οργανισμοί»: οι οργανισμοί, οι 
οποίοι είναι επιφορτισμένοι με την αξιολόγηση της πι¬ 
στότητας, ή της καταλληλότητας χρήσης των στοιχείων 
διαλειτουργικότητας, ή τη διεξαγωγή της κοινοτικής 
διαδικασίας ελέγχου των υποσυστημάτων, όπως αυτά 
ορίζονται στο π.δ 345/2001 (Α' 232) και στο π.δ. 139/2005 
(Α Ί96), όπως ισχύουν, 

ιβ) «Οργανισμός»: ο Ευρωπαϊκός Οργανισμός Σιδηρο¬ 
δρόμων, ο κοινοτικός οργανισμός για την ασφάλεια και 
τη διαλειτουργικότητα των σιδηροδρόμων, ο οποίος 
συστήθηκε με τον Κανονισμό 881/2004/ΕΚ (Ε Εί 220/3 
της 21.6.2004), 

ιγ) «όχημα»: σιδηροδρομικό όχημα δυνάμενο να κινηθεί 
με δικούς του τροχούς επί σιδηροδρομικών γραμμών, 
με ή χωρίς έλξη. Το σιδηροδρομικό όχημα αποτελείται 
από ένα ή περισσότερα δομικά και λειτουργικά υποσυ¬ 
στήματα ή μέρη των υποσυστημάτων αυτών, 
ιδ) «σιδηροδρομική επιχείρηση»: κάθε σιδηροδρομική 
επιχείρηση κατά την έννοια των διατάξεων της παρ.15 
του άρθρου 2 του π.δ. 41/2005 (Α' 60) η οποία έχει λά¬ 
βει άδεια σύμφωνα με τις διατάξεις του διατάγματος 
αυτού, 

ιε) «σιδηροδρομικό σύστημα»: το σύνολο των υποσυ¬ 
στημάτων διαρθρωτικής και λειτουργικής φύσεως, όπως 
αυτά ορίζονται στο άρθρο 2 του π.δ. 345/2001 (Α' 232) 
και στο άρθρο 2 του π.δ. 139/2005 (Α' 196) όπως ισχύουν, 
καθώς και η διαχείριση και λειτουργία ολόκληρου του 
συστήματος, 

ιστ) «σοβαρό ατύχημα»: κάθε σύγκρουση ή εκτροχια- 
σμός συρμών, με τουλάχιστον έναν νεκρό, ή πέντε ή πε¬ 
ρισσότερους σοβαρά τραυματισμένους, ή εκτεταμένες 
ζημίες στο τροχαίο υλικό την υποδομή ή το περιβάλλον, 
καθώς και κάθε άλλο παρόμοιο ατύχημα με προφανείς 
επιπτώσεις για τη ρύθμιση της ασφάλειας των σιδη¬ 
ροδρόμων και τη διαχείριση της ασφάλειας. Ως «εκτε¬ 
ταμένες ζημίες» νοούνται οι ζημίες οι οποίες μπορούν 
να εκτιμηθούν αμέσως από την Επιτροπή διερεύνησης 
σιδηροδρομικών ατυχημάτων ότι θα κοστίσουν συνολικά 
τουλάχιστον 2 εκατ. ευρώ, 
ιζ) «στοιχεία διαλειτουργικότητας»: κάθε βασικό στοι¬ 
χείο, ομάδα στοιχείων, υποσύνολο ή πλήρες σύνολο 
υλικών ενσωματωμένων ή προοριζόμενων να ενσωμα¬ 
τωθούν σε ένα υποσύστημα, από το οποίο εξαρτάται 
άμεσα ή έμμεσα η διαλειτουργικότητα του σιδηροδρο¬ 
μικού συστήματος μεγάλης ταχύτητας ή του συμβατι¬ 
κού σιδηροδρομικού συστήματος, όπως ορίζονται στο 
π.δ. 345/2001 (Α' 232) και στο π.δ. 139/2005 (Α' 196), όπως 
ισχύουν. Η έννοια του «στοιχείου» καλύπτει στοιχεία 
υλικά όσο και άθλα, όπως το λογισμικό, 
ιη) «συμβάν»: κάθε περιστατικό, πλην ατυχήματος ή 
σοβαρού ατυχήματος, το οποίο συνδέεται με τη λει¬ 
τουργία των τρένων και επηρεάζει την ασφαλή λει¬ 
τουργία αυτών, 

ιθ) «σύστημα διαχείρισης της ασφάλειας»: η οργάνωση 
και οι ρυθμίσεις που θεσπίζονται από έναν διαχειριστή 
υποδομής ή μία σιδηροδρομική επιχείρηση με στόχο την 

εξασφάλιση της ασφαλούς διαχείρισης των μεταφορών 
που εκτελεί, 

κ) «τεχνικές προδιαγραφές διαλειτουργικότητας 
(ΤΠΔ)»: οι προδιαγραφές που ισχύουν για κάθε υποσύ¬ 
στημα ή τμήμα υποσυστήματος, προκειμένου αυτό να 
ανταποκρίνεται στις βασικές απαιτήσεις και εξασφαλίζει 
τη διαλειτουργικότητα του διευρωπάίκού σιδηροδρομι¬ 
κού συστήματος μεγάλης ταχύτητας και του συμβατικού 
διευρωπαϊκού σιδηροδρομικού συστήματος, όπως ορί¬ 
ζονται στο π.δ. 345/2001 (Α' 232) και στο π.δ. 139/2005 
(Α' 196) όπως ισχύουν, 

κα) «υπεύθυνος για τη συντήρηση φορέας»: ο υπεύθυ¬ 
νος για τη συντήρηση του οχήματος φορέας που έχει 
καταχωρισθεί με την ιδιότητα αυτή στο ΕΜΟ, 

κβ) «υπεύθυνος έρευνας»: το πρόσωπο που φέρει την 
ευθύνη για τη οργάνωση, τη διεξαγωγή και τον έλεγχο 
μιας έρευνας.» 

3. Στο άρθρο 4 του π.δ. 160/2007, η παράγραφος 4 
αντικαθίσταται ως εξής: 

«4. Τα παραπάνω δεν θίγουν την ευθύνη κάθε κατα¬ 
σκευαστή, συντηρητή, κατόχου, παρόχου υπηρεσιών και 
προμηθευτή, να παραδίδουν τροχαίο υλικό, εγκαταστά¬ 
σεις, εξαρτήματα και άλλο υλικό ή υπηρεσίες σύμφωνα 
με τις οριζόμενες προϋποθέσεις και τους όρους χρήσης, 
προκειμένου να είναι δυνατή η ασφαλής χρησιμοποί¬ 
ησή τους από τις σιδηροδρομικές επιχειρήσεις ή/και 
το διαχειριστή της υποδομής σύμφωνα με την εθνική 
νομοθεσία.» 

4. Στο άρθρο 10 του π.δ. 160/2007, τροποποιείται το 
τελευταίο εδάφιο της παραγράφου 1 και έτσι η παρά¬ 
γραφος 1 αντικαθίσταται ως εξής: 

«1. Προκειμένου μία σιδηροδρομική επιχείρηση να απο¬ 
κτήσει πρόσβαση στη σιδηροδρομική υποδομή, οφείλει 
να έχει λάβει πιστοποιητικό ασφάλειας, σύμφωνα με 
τους όρους και τις προϋποθέσεις του παρόντος κεφα¬ 
λαίου. Το Πιστοποιητικό ασφάλειας μπορεί να καλύπτει 
ολόκληρο το εθνικό σιδηροδρομικό δίκτυο ή μόνο ένα 
καθορισμένο τμήμα αυτού. 

Το πιστοποιητικό ασφάλειας αποδεικνύει ότι η σι¬ 
δηροδρομική επιχείρηση έχει θεσπίσει σύστημα για 
διαχείριση της ασφάλειας και είναι σε θέση να πληροί 
τις απαιτήσεις των ΤΠΔ και της σχετικής κοινοτικής 
νομοθεσίας, καθώς και των εθνικών κανόνων ασφάλειας, 
προκειμένου να ελέγχει επιτυχώς τους κινδύνους και 
να παρέχει με ασφάλεια υπηρεσίες μεταφοράς στο 
δίκτυο.» 

5. Στο άρθρο 10 του π.δ. 160/2007, τροποποιείται η 
υποπαράγραφος αα) της παραγράφου 2 και έτσι η πα¬ 
ράγραφος 2 αντικαθίσταται ως εξής: 

«2. Το πιστοποιητικό ασφάλειας περιλαμβάνει: 

α) την πιστοποίηση της αποδοχής του συστήματος 
διαχείρισης της ασφάλειας της σιδηροδρομικής επιχεί¬ 
ρησης, όπως περιγράφεται στο άρθρο 9 και στο άρθρο 
29 παράρτημα III 

και 

β) την πιστοποίηση της αποδοχής των μέτρων που 
λαμβάνει η σιδηροδρομική επιχείρηση, προκειμένου να 
ανταποκρίνεται στις ιδιαίτερες απαιτήσεις που επιβάλ¬ 
λει η ασφαλής εκμετάλλευση του σχετικού δικτύου. Οι 
απαιτήσεις αυτές είναι: 

αα) εφαρμογή των ΤΠΔ, των εθνικών κανόνων ασφά¬ 
λειας, περιλαμβανομένων των κανόνων επιχειρησιακής 


λειτουργίας του δικτύου, καθώς και κάθε άλλης σχετι¬ 
κής με τις δραστηριότητές της, νομοθεσίας 

ββ) απασχόληση έμπειρου προσωπικού, δεόντως πι¬ 
στοποιημένου, ικανού να πληροί τις απαιτήσεις των ΤΠΔ 
ή των Εθνικών κανόνων Ασφάλειας και 

ΥΥ) χρησιμοποίηση κατάλληλου τροχαίου υλικού που 
πληροί τις απαιτήσεις των ΤΠΔ ή των Εθνικών κανόνων 
Ασφάλειας και έχει λάβει ανάλογη πιστοποίηση. 

Η πιστοποίηση βασίζεται στην τεκμηρίωση των ανω¬ 
τέρω, που υποβάλλει η σιδηροδρομική επιχείρηση, όπως 
περιγράφεται στο άρθρο 29 Παράρτημα IV.» 

6. Στο κεφάλαιο III μετά το άρθρο 14 του π.δ. 160/2007 
προστίθεται το εξής άρθρο: 

«Αρθρο 14 α 

Συντήρηση οχημάτων 

1. Για κάθε όχημα, πριν τεθεί σε λειτουργία ή χρησι¬ 
μοποιηθεί στο δίκτυο, καθορίζεται ο φορέας που είναι 
υπεύθυνος για τη συντήρησή του. Ο φορέας αυτός κα¬ 
ταχωρίζεται στο ΕΜΟ σύμφωνα με το άρθρο 33 της 
οδηγίας 2008/57/ΕΚ. 

2. Ο υπεύθυνος για τη συντήρηση φορέας μπορεί να 
είναι σιδηροδρομική επιχείρηση, διαχειριστής υποδομής 
ή κάτοχος. 

3. Με την επιφύλαξη της ευθύνης των σιδηροδρο¬ 
μικών επιχειρήσεων και των διαχειριστών υποδομής 
για την ασφαλή λειτουργία των αμαξοστοιχιών κατά 
το άρθρο 4, ο φορέας εξασφαλίζει, μέσω συστήματος 
συντήρησης, ότι τα οχήματα για τη συντήρηση των 
οποίων είναι υπεύθυνος βρίσκονται σε ασφαλή κατά¬ 
σταση κυκλοφορίας. Για το σκοπό αυτό, ο υπεύθυνος 
για τη συντήρηση φορέας διασφαλίζει ότι τα οχήματα 
συντηρούνται σύμφωνα με: 

α) το βιβλίο συντήρησης εκάστου οχήματος 

β) τις ισχύουσες απαιτήσεις, συμπεριλαμβανομέ¬ 
νων των κανόνων συντήρησης και των διατάξεων των 
ΤΠΔ. 

Ο υπεύθυνος για τη συντήρηση φορέας πραγματοποι¬ 
εί τη συντήρηση μόνος του ή χρησιμοποιεί συνεργεία 
συντήρησης με τα οποία έχει συνάψει σύμβαση. 

4. Στην περίπτωση εμπορευματικών φορταμαξών, κάθε 
υπεύθυνος για τη συντήρηση φορέας πιστοποιείται από 
την Αρχή. 

Εφόσον ο υπεύθυνος για τη συντήρηση φορέας είναι 
σιδηροδρομική επιχείρηση ή διαχειριστής υποδομής, 
η συμμόρφωση προς τις απαιτήσεις που θεσπίζονται 
δυνάμει της παραγράφου 5 ελέγχεται από την Αρχή 
στο πλαίσιο των διαδικασιών του άρθρου 10 ή 11 και 
επιβεβαιώνεται με τα πιστοποιητικά που προβλέπουν 
οι διαδικασίες αυτές. 

5. Το σύστημα πιστοποίησης του φορέα που είναι 
υπεύθυνος για τη συντήρηση εμπορευματικών φορτα¬ 
μαξών είναι αυτό που θεσπίζει η Επιτροπή σύμφωνα 
με τα προβλεπόμενα στην παράγραφο 5 του άρθρου 
14α που εισάγεται με το άρθρο 1, παράγραφος 8 της 
οδηγίας 2008/110/ΕΚ. 

6. Τα πιστοποιητικά που χορηγούνται σύμφωνα με 
την παράγραφο 5 του άρθρου 14α που εισάγεται με 
το άρθρο 1, παράγραφος 8 της οδηγίας 2008/110/ΕΚ, 
ισχύουν σε ολόκληρη την Κοινότητα. 

7. Η εκπλήρωση των υποχρεώσεων καθορισμού και 
πιστοποίησης του υπεύθυνου για τη συντήρηση φορέα 
μπορεί να γίνει με εναλλακτικά μέτρα, στις περιπτώ¬ 
σεις: 

α) οχημάτων τα οποία είναι καταχωρισμένα σε τρίτη 
χώρα και συντηρούνται σύμφωνα με τη νομοθεσία της 
χώρας αυτής, 

β) οχημάτων τα οποία χρησιμοποιούνται σε δίκτυα ή 
γραμμές των οποίων το εύρος είναι διαφορετικό από 
το εύρος του κυρίου σιδηροδρομικού δικτύου της Κοι¬ 
νότητας και για τα οποία η τήρηση των απαιτήσεων 
κατά την παράγραφο 3 διασφαλίζεται από διεθνείς 
συμφωνίες με τρίτες χώρες, 
γ) οχημάτων καθοριζομένων με το άρθρο 2, παράγρα¬ 
φος 2, καθώς και οχημάτων για τη μεταφορά στρατιω¬ 
τικού εξοπλισμού και για ειδικές υπηρεσίες μεταφορών 
για τις οποίες απαιτείται αά Ιιοο άδεια της Αρχής που 
χορηγείται πριν από την παροχή της υπηρεσίας. Στην 
περίπτωση αυτή, χορηγούνται παρεκκλίσεις για χρονικά 
διαστήματα που δεν υπερβαίνουν τα πέντε έτη. 

Τα εναλλακτικά αυτά μέτρα εφαρμόζονται δια παρεκ¬ 
κλίσεων που εισηγείται η Αρχή και περιλαμβάνονται σε 
σχετική απόφαση του Υπουργού Υποδομών, Μεταφορών 
και Δικτύων: 

α) κατά την καταχώριση οχημάτων σύμφωνα με το 
άρθρο 33 της οδηγίας 2008/57/ΕΚ, όσον αφορά τον 
καθορισμό του υπεύθυνου για τη συντήρηση φορέα, 
β) κατά τη χορήγηση πιστοποιητικών και εγκρίσεων 
ασφάλειας σε σιδηροδρομικές επιχειρήσεις και διαχει¬ 
ριστές υποδομής σύμφωνα με τα άρθρα 10 και 11, όσον 
αφορά τον καθορισμό ή την πιστοποίηση του υπεύθυνου 
για τη συντήρηση φορέα. 

Οι παρεκκλίσεις αυτές προσδιορίζονται και αιτιολο¬ 
γούνται στην ετήσια έκθεση ασφαλείας του άρθρου 
17. Εάν προκύπτει ότι έχουν αναληφθεί αδικαιολόγητοι 
κίνδυνοι ασφάλειας στο σιδηροδρομικό σύστημα της 
Κοινότητας, ύστερα από αίτημα της Επιτροπής, καταρ- 
γούνται οι συγκεκριμένες παρεκκλίσεις με απόφαση του 
Υπουργού Υποδομών, Μεταφορών και Δικτύων.» 

7. Στο άρθρο 15 του π.δ. 160/2007 τροποποιούνται οι 
υποπαράγραφοι α) και στ) της παραγράφου 2 και έτσι 
η παράγραφος 2 αντικαθίσταται ως εξής: 

«2. Στην Αρχή, εκτός από τις αναφερόμενες στα άρθρα 
4, 5, 6, 7, 8, 9,10,11,12,13,14,16,17,18, 24 αρμοδιότητες, 
ανήκουν ιδίως και οι παρακάτω αρμοδιότητες: 

α) έγκριση θέσης σε λειτουργία των διαρθρωτικών 
υποσυστημάτων που αποτελούν το σιδηροδρομικό σύ¬ 
στημα, σύμφωνα με το άρθρο 15 της οδηγίας 2008/57/ΕΚ 
και εξακρίβωση ότι αυτά τα υποσυστήματα λειτουρ¬ 
γούν και συντηρούνται σύμφωνα με τις σχετικές βασικές 
απαιτήσεις. 

β) εποπτεία της συμμόρφωσης των στοιχείων διαλει- 
τουργικότητας με τις βασικές απαιτήσεις σύμφωνα με 
την ισχύουσα νομοθεσία. 

γ) έγκριση θέσης σε λειτουργία νέου και σημαντικά 
τροποποιημένου τροχαίου υλικού, το οποίο προς το 
παρόν δεν καλύπτεται από Τεχνικές Προδιαγραφές Δι- 
αλειτουργικότητας, σύμφωνα με το άρθρο 14. 

δ) έκδοση και ανανέωση των πιστοποιητικών ασφά¬ 
λειας, η τροποποίηση και ανάκληση τμημάτων των πι¬ 
στοποιητικών ασφάλειας και των εγκρίσεων ασφάλειας 
που χορηγεί σύμφωνα με τα άρθρα 10 και 11, ο έλεγχος 
πλήρωσης των προϋποθέσεων και απαιτήσεων χορήγη¬ 
σης των εν λόγω πιστοποιητικών, καθώς και ο έλεγχος 
άσκησης των δραστηριοτήτων του διαχειριστή της υπο¬ 
δομής και των σιδηροδρομικών επιχειρήσεων, σύμφωνα 
με τις απαιτήσεις του κοινοτικού ή εθνικού δικαίου. 


ε) παρακολούθηση, προώθηση και όταν κρίνεται αυτό 
αναγκαίο, η επιβολή νέων κανόνων ή τροποποιήσεων 
του κανονιστικού πλαισίου ασφαλείας, συμπεριλαμβανο¬ 
μένου του συστήματος εθνικών κανόνων ασφαλείας. 

στ) τήρηση ΕΜΟ και διασφάλιση ότι τα οχήματα είναι 
δεόντως καταχωρισμένα σε αυτό και ότι οι σχετικές με 
την ασφάλεια πληροφορίες που περιέχονται στο ΕΜΟ 
είναι ακριβείς και ενημερωμένες. 

8. Στο άρθρο 17 του π.δ. 160/2007 προστίθεται η εξής 
περίπτωση: 

«ε) τις παρεκκλίσεις που αποφασίσθηκαν σύμφωνα με 
το άρθρο 14°, παράγραφος 7.» 

9. Στο παράρτημα II άρθρο 29 του π.δ. 160/2007 δια¬ 
γράφεται η περίπτωση 3. 

Αρθρο 3 

Άρθρο 1 της Οδηγίας 2009/149/ΕΚ 
Τροποποίηση του παραρτήματος I άρθρο 29 
του π.δ. 160/2007 

Το παράρτημα I άρθρο 29 του π.δ. 160/2007 αντικα¬ 
θίσταται ως εξής: 

«ΠΑΡΑΡΤΗΜΑ I 
ΚΟΙΝΟΙ ΔΕΙΚΤΕΣ ΑΣΦΑΛΕΙΑΣ 

Για τους κοινούς δείκτες ασφάλειας οι αρχές που εί¬ 
ναι αρμόδιες για την ασφάλεια καλούνται να αναφέρουν 
ετησίως. Η πρώτη περίοδος αναφοράς είναι το 2010. 

Όταν αναφέρονται δείκτες, οι οποίοι αφορούν δρα¬ 
στηριότητες που εμπίπτουν στο άρθρο 2 παράγραφος 
2 στοιχεία α) και β), υπολογίζονται χωριστά. 

Εάν ανακαλυφθούν νέα γεγονότα ή σφάλματα μετά 
την υποβολή της έκθεσης, οι δείκτες για ένα συγκεκρι¬ 
μένο έτος τροποποιούνται ή διορθώνονται από την αρχή 
ασφάλειας με την πρώτη ευκαιρία και, το αργότερο, 
στην επόμενη ετήσια έκθεση. 

Γ ια δείκτες σχετικούς με ατυχήματα της στήλης 1, 
εφαρμόζεται ο κανονισμός (ΕΚ) αριθ. 91/2003 του Ευ¬ 
ρωπαϊκού Κοινοβουλίου και του Συμβουλίου, της 16ης 
Δεκεμβρίου 2002, για τις στατιστικές σχετικά με τις 
σιδηροδρομικές μεταφορές (ΕΕ Ε 14 της 21.1.2003, σ. 1), 
εφόσον διατίθενται οι σχετικές πληροφορίες. 

1. Δείκτες σχετικοί με ατυχήματα 

1.1. Συνολικός και σχετικός (ανά συρμοχιλιόμετρο) 
αριθμός σημαντικών ατυχημάτων και κατανομή τους 
ανά είδος ατυχήματος βάσει των κάτωθι κατηγοριών: 

- συγκρούσεις αμαξοστοιχιών, συμπεριλαμβανομέ¬ 
νων προσκρούσεων σε εμπόδια εντός της περιμέτρου 
ελεύθερης διατομής, 

- εκτροχιασμοί αμαξοστοιχιών, 

- ατυχήματα σε ισόπεδες διαβάσεις, καθώς και ατυ¬ 
χήματα με πεζούς σε ισόπεδες διαβάσεις, 

- ατυχήματα που προκαλούνται σε άτομα από τροχαίο 
υλικό εν κινήσει, εξαιρουμένων των αυτοκτονιών, 

- πυρκαγιές σε τροχαίο υλικό, 

- άλλα. 

Κάθε σημαντικό ατύχημα αναφέρεται με τον τύπο του 
πρωτογενούς ατυχήματος, ακόμη και όταν οι συνέπειες 
του δευτερογενούς ατυχήματος είναι σοβαρότερες, π.χ. 
πυρκαγιά ως συνέπεια εκτροχιασμού. 

1.2. Συνολικός και σχετικός (ανά συρμοχιλιόμετρο) 
αριθμός σοβαρά τραυματισμένων και νεκρών ανά εί¬ 
δος ατυχήματος, με κατανομή τους βάσει των κάτωθι 
κατηγοριών: 

- επιβάτες (και ως προς το σύνολο επιβατοχιλιομέ- 
τρων και επιβατοσυρμοχιλιομέτρων), 

- εργαζόμενοι, συμπεριλαμβανομένου του προσωπικού 
των εργοληπτών, 

- χρήστες ισόπεδων διαβάσεων, 

- μη εξουσιοδοτημένα πρόσωπα να βρίσκονται σε 
σιδηροδρομικό χώρο, 

- άλλοι. 

2. Δείκτες σχετικοί με επικίνδυνα εμπορεύματα 

Συνολικός και σχετικός (ανά συρμοχιλιόμετρο) αριθ¬ 
μός ατυχημάτων που σχετίζονται με τη μεταφορά επι¬ 
κίνδυνων εμπορευμάτων με κατανομή τους βάσει των 
κάτωθι κατηγοριών: 

- ατυχήματα στα οποία ενέχεται τουλάχιστον ένα 
σιδηροδρομικό όχημα που μεταφέρει επικίνδυνα εμπο¬ 
ρεύματα, όπως ορίζεται στο προσάρτημα, 

- αριθμός τέτοιων ατυχημάτων, κατά τα οποία ελευ¬ 
θερώνονται επικίνδυνα εμπορεύματα. 

3. Δείκτες σχετικοί με αυτοκτονίες 

Συνολικός και σχετικός (ανά συρμοχιλιόμετρο) αριθ¬ 
μός αυτοκτονιών. 

4. Δείκτες σχετικοί με πρόδρομους παράγοντες ατυ¬ 
χημάτων 

Συνολικός και σχετικός (ανά συρμοχιλιόμετρο) αριθμός: 

- σπασμένων σιδηροτροχιών, 

- παραμορφώσεων τροχιάς, 

- αστοχιών σηματοδότησης λόγω λανθασμένης έν¬ 
δειξης, 

- επικίνδυνων παραβιάσεων σημάτων, 

- σπασμένων τροχών και αξόνων τροχαίου υλικού σε 
λειτουργία. 

Αναφέρονται όλοι οι πρόδρομοι παράγοντες, είτε οδή¬ 
γησαν σε ατύχημα είτε όχι. Οι πρόδρομοι παράγοντες 
που οδήγησαν σε ατύχημα αναφέρονται στους ΚΔΑ στη 
στήλη για τους πρόδρομους παράγοντες· τα ατυχήματα 
που σημειώθηκαν, εφόσον είναι σημαντικά, αναφέρονται 
στους ΚΔΑ στη στήλη 1 για τα ατυχήματα. 

5. Δείκτες για τον υπολογισμό των οικονομικών επι¬ 
πτώσεων των ατυχημάτων 

Συνολικό κόστος σε ευρώ και σχετικό κόστος (ανά 
συρμοχιλιόμετρο): 

- αριθμός θανάτων και σοβαρών τραυματισμών επί 
την τιμή πρόληψης απώλειας (ΤΠΑ) [ναΐυβ οί ΡΓονοπΙιπρ 
3 ΟβευβΙίγ (νΡΟ)], 

- κόστος της ζημίας στο περιβάλλον, 

- κόστος υλικών ζημιών στο τροχαίο υλικό ή στην 
υποδομή, 

- κόστος των καθυστερήσεων συνεπεία ατυχημάτων. 

Οι αρχές ασφάλειας υποβάλλουν αναφορά είτε για 

τις οικονομικές επιπτώσεις όλων των ατυχημάτων, είτε 
για τις οικονομικές επιπτώσεις μόνον των σημαντικών 
ατυχημάτων. Η επιλογή αυτή επισημαίνεται με σαφήνεια 
στην ετήσια έκθεση που αναφέρεται στο άρθρο 17. 

ΤΠΑ είναι η τιμή που αποδίδει η κοινωνία στην πρό¬ 
ληψη μιας απώλειας και άρα, δεν αποτελεί σημείο ανα¬ 
φοράς για την αποζημίωση των μερών που ενέχονται 
σε ατυχήματα. 

6. Δείκτες σχετικοί με την τεχνική ασφάλεια της υπο¬ 
δομής και την εφαρμογή της 

6.1. Ποσοστό των τροχιών με αυτόματη προστασία 
αμαξοστοιχίας (ΑΤΡ) σε λειτουργία, ποσοστό συρμοχι- 
λιομέτρων με συστήματα ΑΤΡ που λειτουργούν. 


6.2. Αριθμός ισόπεδων διαβάσεων (συνολικά, ανά χιλι¬ 
όμετρο γραμμής και ανά χιλιόμετρο τροχιάς) με βάση 
τους κάτωθι οκτώ τύπους: 
α) ενεργή ισόπεδη διάβαση με: 
ί) αυτόματη ειδοποίηση στην πλευρά του χρήστη, 
μ) αυτόματη προστασία στην πλευρά του χρήστη, 
ίϋ) αυτόματη προστασία και ειδοποίηση στην πλευρά 
του χρήστη, 

ίν) αυτόματη προστασία και ειδοποίηση στην πλευρά 
του χρήστη, και προστασία του συρμού, 
ν) χειροκίνητη ειδοποίηση στην πλευρά του χρήστη, 
νί) χειροκίνητη προστασία στην πλευρά του χρήστη, 
νϋ) χειροκίνητη προστασία και ειδοποίηση στην πλευ¬ 
ρά του χρήστη- 

β) παθητικές ισόπεδες διαβάσεις. 

7. Δείκτες σχετικοί με τη διαχείριση της ασφάλειας 
Εσωτερικοί έλεγχοι που διενεργήθηκαν από διαχειρι¬ 
στές υποδομής και σιδηροδρομικές επιχειρήσεις, όπως 
ορίζεται στα έγγραφα τεκμηρίωσης του συστήματος 
διαχείρισης της ασφάλειας. Συνολικός πλήθος περατω- 
θέντων ελέγχων και πλήθος ως ποσοστό των απαιτού- 
μενων (ή/και προγραμματισμένων) ελέγχων. 

8. Ορισμοί 

Οι κοινοί ορισμοί των ΚΔΑ και οι κοινές μέθοδοι υπο¬ 
λογισμού των οικονομικών συνεπειών των ατυχημάτων 
καθορίζονται στο προσάρτημα. 

Προσάρτημα 

Κοινοί ορισμοί των ΚΔΑ και κοινές μέθοδοι υπολογι¬ 
σμού των οικονομικών συνεπειών των ατυχημάτων 
1. Δείκτες σχετικοί με ατυχήματα 

1.1. “Σημαντικό ατύχημα” σημαίνει κάθε ατύχημα στο 
οποίο ενέχεται τουλάχιστον ένα εν κινήσει σιδηροδρο¬ 
μικό όχημα, το οποίο έχει ως αποτέλεσμα τουλάχιστον 
ένα νεκρό ή σοβαρά τραυματισμένο άτομο ή σημαντικές 
ζημίες σε τροχαίο υλικό, στις τροχιές, σε άλλες εγκατα¬ 
στάσεις ή στο περιβάλλον ή εκτεταμένη διαταραχή της 
κυκλοφορίας. Τα ατυχήματα σε συνεργεία, αποθήκες 
και αμαξοστάσια εξαιρούνται. 

1.2. “Σημαντική ζημία σε τροχαίο υλικό, τροχιές, σε 
άλλες εγκαταστάσεις ή στο περιβάλλον” σημαίνει ζημία 
ισοδύναμη με 150 000 ΕΨΒ ή περισσότερο. 

1.3. “Εκτεταμένη διαταραχή της κυκλοφορίας” σημαίνει 
αναστολή σιδηροδρομικών δρομολογίων σε κύρια σιδη¬ 
ροδρομική γραμμή επί έξι ώρες ή περισσότερο. 

1.4. “Αμαξοστοιχία” σημαίνει ένα ή περισσότερα σιδη¬ 
ροδρομικά οχήματα που έλκονται από μία ή περισσότε¬ 
ρες μηχανές ή αυτοκινητάμαξες, ή μία αυτοκινητάμαξα 
που κυκλοφορεί μόνη της, με καθορισμένο αριθμό ή 
συγκεκριμένη ονομασία από ένα σταθερό σημείο αφετη¬ 
ρίας σε ένα σταθερό σημείο τέρματος. Ελαφρά μηχανή, 
δηλαδή μηχανή που κυκλοφορεί μόνη της, θεωρείται 
επίσης αμαξοστοιχία. 

1.5. “Σύγκρουση αμαξοστοιχιών, συμπεριλαμβανομέ¬ 
νων προσκρούσεων σε εμπόδια εντός της περιμέτρου 
ελεύθερης διατομής” σημαίνει μετωπική ή σύγκρουση 
εμπρόσθιου άκρου αμαξοστοιχίας με οπίσθιο άκρο άλ¬ 
λης αμαξοστοιχίας ή πλευρική σύγκρουση μέρους αμα¬ 
ξοστοιχίας με μέρος άλλης αμαξοστοιχίας, ή με: 

ί) τροχαίο υλικό που εκτελεί ελιγμό- 
ϋ) αντικείμενα παγίως ή προσωρινώς τοποθετημένα 
επί ή πλησίον της τροχιάς (εξαιρουμένων των αντικει¬ 
μένων, στις ισόπεδες διαβάσεις, που έχουν πέσει από 
διερχόμενο όχημα ή χρήστη). 

1.6. “Εκτροχιασμός” σημαίνει κάθε περίπτωση κατά την 
οποία τουλάχιστον ένας τροχός αμαξοστοιχίας εκτρέ- 
πεται από τις σιδηροτροχιές. 

1.7. “Ατυχήματα σε ισόπεδες διαβάσεις” σημαίνει 
ατυχήματα σε ισόπεδες διαβάσεις στα οποία ενέχο¬ 
νται τουλάχιστον ένα σιδηροδρομικό όχημα και ένα ή 
περισσότερα διερχόμενα οχήματα, άλλοι διερχόμενοι 
χρήστες όπως πεζοί ή άλλα αντικείμενα προσωρινώς 
υπάρχοντα επί ή πλησίον της τροχιάς, που έχουν πέσει 
από διερχόμενο όχημα/χρήστη. 

1.8. “Ατυχήματα που προκαλούνται σε άτομα από τρο¬ 
χαίο υλικό εν κινήσει” σημαίνει ατυχήματα που προκα- 
λούνται σε ένα ή περισσότερα άτομα, τα οποία είτε 
κτυπήθηκαν από σιδηροδρομικό όχημα είτε από αντι¬ 
κείμενο προσαρτημένο στο όχημα ή που αποσπάσθηκε 
από αυτό. Συμπεριλαμβάνονται άτομα που πέφτουν από 
σιδηροδρομικά οχήματα και άτομα που κτυπιούνται από 
μη καλά στερεωμένα αντικείμενα εντός σιδηροδρομικών 
οχημάτων. 

1.9. “Πυρκαγιές σε τροχαίο υλικό” σημαίνει πυρκαγιές 
και εκρήξεις που σημειώνονται σε σιδηροδρομικά οχή¬ 
ματα (και στο φορτίο τους) κατά την κυκλοφορία τους 
μεταξύ του σταθμού αναχώρησής τους και του σταθμού 
προορισμού τους, καθώς και κατά τη στάση τους στον 
σταθμό αναχώρησης ή προορισμού ή σε ενδιάμεσες 
στάσεις, καθώς στη διάρκεια ανασχηματισμού τους. 

1.10. “Άλλοι τύποι ατυχημάτων” σημαίνει όλα τα ατυχή¬ 
ματα πλην εκείνων που ήδη αναφέρθηκαν (συγκρούσεις 
αμαξοστοιχιών, εκτροχιασμός αμαξοστοιχιών, ατυχήμα¬ 
τα σε ισόπεδες διαβάσεις, ατυχήματα προσώπων από 
τροχαίο υλικό εν κινήσει και πυρκαγιές σε τροχαίο 
υλικό). 

1.11. “Επιβάτης” σημαίνει κάθε άτομο, εκτός από τα 
μέλη του πληρώματος, που ταξιδεύει με σιδηροδρομικό 
όχημα. Στις στατιστικές ατυχημάτων συμπεριλαμβάνο- 
νται οι επιβάτες που επιχειρούν να επιβιβαστούν/απο- 
βιβαστούν σε/από τρένο εν κινήσει. 

1.12. “Εργαζόμενοι (συμπεριλαμβάνεται το προσωπικό 
των εργοληπτών και οι αυτοαπασχολούμενοι εργολή¬ 
πτες)” σημαίνει κάθε πρόσωπο του οποίου η απασχό¬ 
ληση συνδέεται με το σιδηρόδρομο και είναι σε ώρα 
εργασίας κατά τη στιγμή που σημειώνεται ατύχημα. 
Συμπεριλαμβάνονται το πλήρωμα της αμαξοστοιχίας και 
τα πρόσωπα που χειρίζονται τροχαίο υλικό και εγκα¬ 
ταστάσεις υποδομής. 

1.13. “Χρήστες ισόπεδων διαβάσεων” σημαίνει όλα τα 
πρόσωπα που χρησιμοποιούν ισόπεδη διάβαση για να 
διασχίσουν σιδηροδρομική γραμμή με οποιοδήποτε 
μέσο μεταφοράς ή πεζοί. 

1.14. “Μη εξουσιοδοτημένο πρόσωπο να βρίσκεται σε 
σιδηροδρομικό χώρο” σημαίνει κάθε πρόσωπο ευρισκό¬ 
μενο σε σιδηροδρομικό χώρο όπου δεν επιτρέπεται η 
παρουσία του, εξαιρουμένων των χρηστών ισόπεδων 
διαβάσεων. 

1.15. “Άλλοι (τρίτοι)” σημαίνει όλα τα πρόσωπα που δεν 
ορίζονται ως “επιβάτες”, “εργαζόμενοι συμπεριλαμβα¬ 
νομένου του προσωπικού των εργοληπτών”, “χρήστες 
ισόπεδης διάβασης” ή “μη εξουσιοδοτημένα πρόσωπα 
που βρίσκονται σε σιδηροδρομικό χώρο”. 

1.16. “Νεκρός” σημαίνει κάθε άτομο που σκοτώνεται 
ακαριαία ή πεθαίνει εντός 30 ημερών λόγω ατυχήματος, 
εξαιρουμένων των αυτοκτονιών, 


1.17. “Τραυματίας (σοβαρά τραυματισμένος)” σημαίνει 
κάθε τραυματίας ο οποίος νοσηλεύεται σε νοσοκομείο 
για διάστημα άνω των 24 ωρών λόγω ατυχήματος, εξαι- 
ρουμένων όσων αποπειρώνται να αυτοκτονήσουν. 

2. Δείκτες σχετικοί με επικίνδυνα εμπορεύματα 

2.1. “Ατύχημα στο οποίο ενέχεται η μεταφορά επικίν¬ 
δυνων εμπορευμάτων” σημαίνει ατύχημα ή περιστατικό 
που πρέπει να αναφερθεί σύμφωνα με το άρθρο 1.8.5 των 
κανονισμών ΒΟ/ΑϋΒ (ΕΕ Ε 260 της 30.9.2008, σ. 13). 

2.2. “Επικίνδυνα εμπορεύματα” σημαίνει ουσίες και είδη, 
των οποίων η μεταφορά απαγορεύεται από τον ΒΟ ή 
επιτρέπεται μόνον υπό τους όρους που ορίζει ο ΒΙϋ. 

3. Δείκτες σχετικοί με αυτοκτονίες 

3.1. “Αυτοκτονία” σημαίνει πράξη εκούσιου αυτοτραυ- 
ματισμού που καταλήγει σε θάνατο, όπως καταχωρίζε¬ 
ται και ταξινομείται από την αρμόδια εθνική αρχή. 

4. Δείκτες σχετικοί με πρόδρομους παράγοντες ατυ¬ 
χημάτων 

4.1. “Σπασμένες σιδηροτροχιές” σημαίνει κάθε σιδη¬ 
ροτροχιά που έχει διαχωρισθεί σε δύο ή περισσότερα 
κομμάτια, ή κάθε σιδηροτροχιά από την οποία αποσπά- 
ται τεμάχιο μετάλλου, με αποτέλεσμα τη δημιουργία 
διάκενου, μήκους άνω των 50 πιπι και βάθους άνω των 
10 πιπι επί της επιφάνειας κύλισης. 

4.2. “Παραμορφώσεις τροχιάς” σημαίνει ελαττώμα¬ 
τα που συνδέονται με τη συνέχεια και τη γεωμετρία 
τροχιάς, τα οποία απαιτούν αποκλεισμό της τροχιάς 
ή άμεση μείωση της επιτρεπόμενης ταχύτητας για να 
διατηρηθεί η ασφάλεια. 

4.3. “Αστοχία σηματοδότησης λόγω λανθασμένης έν¬ 
δειξης” σημαίνει κάθε αστοχία του συστήματος σημα¬ 
τοδότησης (είτε στην υποδομή είτε στο τροχαίο υλικό), 
η οποία συνεπάγεται ένδειξη λιγότερο δεσμευτική από 
την απαιτούμενη. 

4.4. “Επικίνδυνη παραβίαση σημάτων (δΡΑϋ)” σημαίνει 
κάθε περίπτωση που οποιοδήποτε μέρος αμαξοστοιχίας 
υπερβαίνει το όριο της εγκεκριμένης της κίνησης. 

Ως μη εγκεκριμένη κίνηση νοείται η υπέρβαση: 

- παρατρόχιου έγχρωμου σήματος ή απαγορευτικού 
σήματος σημαφόρου, εντολής στάσης, σε γραμμές στις 
οποίες δεν λειτουργεί αυτόματο σύστημα ελέγχου αμα¬ 
ξοστοιχιών (ΑΤ03) ή αυτόματο σύστημα προστασίας 
αμαξοστοιχίας (ΑΤΡ), 

- της λήξης έγκρισης κίνησης σχετικής με την ασφά¬ 
λεια από το σύστημα ΑΤ05 ή ΑΤΡ, 

- του σημείου που κοινοποιήθηκε με προφορική ή 
γραπτή έγκριση, όπως ορίζεται στους κανονισμούς, 

- πινακίδων στάσης (δεν περιλαμβάνονται οι προ¬ 
στατευτικοί προσκρουστήρες) ή σημάτων διά χειρών 
και βραχιόνων. 

Οι περιπτώσεις, κατά τις οποίες οχήματα μη συνδε- 
δεμένα με μονάδες έλξης ή αμαξοστοιχίες χωρίς επιτή¬ 
ρηση τίθενται σε κίνηση και παραβιάζουν απαγορευτικό 
σήμα, δεν περιλαμβάνονται. Επίσης, δεν συμπεριλαμβά- 
νονται οι περιπτώσεις κατά τις οποίες, για οποιοδήποτε 
λόγο, το απαγορευτικό σήμα εμφανίστηκε τόσο αργά, 
ώστε ο μηχανοδηγός να αδυνατεί να σταματήσει την 
αμαξοστοιχία εγκαίρως προ αυτού. 

Οι εθνικές αρχές ασφάλειας μπορούν να υποβάλουν 
αναφορά χωριστά για κάθε δείκτη, πρέπει όμως να 
υποβάλουν τουλάχιστον μια συγκεντρωτική αναφορά 
με τα στοιχεία και για τους τέσσερις δείκτες. 

4.5. “Σπασμένοι τροχοί και άξονες” σημαίνει ρήγμα 
που επηρεάζει τα ζωτικά μέρη του τροχού ή άξονα 
και δημιουργεί κίνδυνο ατυχήματος (εκτροχιασμό ή 
σύγκρουση). 

5. Κοινές μεθοδολογίες υπολογισμού των οικονομικών 
επιπτώσεων των ατυχημάτων 

5.1. Η τιμή πρόληψης απώλειας (ΤΠΑ) συντίθεται από 
τα εξής: 

1) Αυτή καθαυτή την αξία της ασφάλειας: τιμές βού¬ 
λησης πληρωμής (ΤΒΠ) [ίΑ/ίΙΙίηςηθεε Ιο Ραγ (\Λ/ΤΡ) ναΐυοε], 
βασιζόμενες σε μελέτες προτίμησης που έχουν πραγμα¬ 
τοποιηθεί στο κράτος μέλος όπου εφαρμόζονται. 

2) Άμεσο και έμμεσο οικονομικό κόστος: τιμές για το 
κόστος εφαρμοζόμενες στο κράτος μέλος, οι οποίες 
συντίθενται από τα εξής: 

- το κόστος περίθαλψης και αποκατάστασης, 

- τα δικαστικά έξοδα, το κόστος για την αστυνομία, 
το κόστος των ιδιωτικών ερευνών της σύγκρουσης, το 
κόστος των υπηρεσιών άμεσης βοήθειας και το διοικη¬ 
τικό κόστος της ασφάλισης, 

- τις απώλειες παραγωγής: αξία των εμπορευμάτων 
και υπηρεσιών για την κοινωνία που θα έπρεπε να έχουν 
παραχθεί από ένα πρόσωπο, εάν δεν είχε συμβεί το 
ατύχημα. 

5.2. Κοινές αρχές για την εκτίμηση της αξίας της 
ασφάλειας αυτής καθαυτής και του άμεσου/έμμεσου 
οικονομικού κόστους: 

Για την τιμή της ασφάλειας αυτής καθαυτής, η αξιολό¬ 
γηση κατά πόσον είναι ορθοί οι διαθέσιμοι υπολογισμοί 
βασίζεται στα εξής: 

- οι εκτιμήσεις πρέπει να συνδέονται με σύστημα 
αποτίμησης της μείωσης του κινδύνου θνησιμότητας 
στις μεταφορές και να ακολουθούν προσέγγιση ΤΒΠ 
σύμφωνα με μεθόδους δεδηλωμένης προτίμησης, 

- το δείγμα των ερωτηθέντων που χρησιμοποιείται 
για τις τιμές πρέπει να είναι αντιπροσωπευτικό του 
αντίστοιχου πληθυσμού. Πιο συγκεκριμένα, το δείγμα 
πρέπει να είναι αντιπροσωπευτικό της ηλικίας/κατα¬ 
νομής εισοδήματος, καθώς και άλλων σχετικών κοινω- 
νικοοικονομικών/δημογραφικών χαρακτηριστικών του 
πληθυσμού, 

- μέθοδο εξαγωγής των τιμών ΤΒΠ: η έρευνα πρέπει 
να σχεδιάζεται κατά τρόπο ώστε οι ερωτήσεις να είναι 
σαφείς/να έχουν νόημα για τους ερωτώμενους. 

Το άμεσο και έμμεσο οικονομικό κόστος εκτιμάται 
με βάση το πραγματικό κόστος που αναλαμβάνει η 
κοινωνία. 

5.3. “Κόστος της ζημίας στο περιβάλλον” σημαίνει το 
κόστος που αναλαμβάνουν οι σιδηροδρομικές επιχει- 
ρήσεις/διαχειριστές υποδομής, το οποίο εκτιμούν με 
βάση την πείρα τους, προκειμένου να αποκατασταθεί 
η περιοχή που υπέστη τη ζημία στην κατάστασή της 
πριν το σιδηροδρομικό ατύχημα. 

5.4. “Κόστος υλικών ζημιών στο τροχαίο υλικό ή την 
υποδομή” σημαίνει το κόστος της προμήθειας νέου 
τροχαίου υλικού ή υποδομής, με τις ίδιες λειτουργικές 
δυνατότητες και τεχνικές παραμέτρους πριν υποστούν 
ανεπανόρθωτη ζημιά, και το κόστος αποκατάστασης 
του τροχαίου υλικού ή της υποδομής που μπορεί να 
επισκευασθεί και να επανέλθει στην κατάσταση πριν το 
σιδηροδρομικό ατύχημα. Αμφότερα τα κόστη εκτιμώνται 
από τις σιδηροδρομικές επιχειρήσεις/τους διαχειριστές 
υποδομής με βάση την πείρα τους. Συμπεριλαμβάνεται 


επίσης το κόστος χρονομίσθωσης τροχαίου υλικού, 
λόγω έλλειψης τροχαίου υλικού συνεπεία των οχημά¬ 
των που υπέστησαν ζημία. 

5.5. “Κόστος των καθυστερήσεων συνεπεία ατυχημά¬ 
των” σημαίνει τη χρηματική αξία των καθυστερήσεων 
που υφίστανται οι χρήστες των σιδηροδρομικών με¬ 
ταφορών (επιβάτες και πελάτες των σιδηροδρομικών 
εμπορευματικών μεταφορών) λόγω ατυχήματος, και το 
οποίο υπολογίζεται με τον κάτωθι μαθηματικό τύπο: 

νΤ = χρηματική αξία της εξοικονόμησης χρόνου με¬ 
τακίνησης 

Τιμή του χρόνου για έναν επιβάτη αμαξοστοιχίας (ανά 
ώρα) 

νΤ ρ = (\/Τ μετακινούμενων εργαζομένων)*(μέσο πο¬ 
σοστό μετακινούμενων εργαζομένων ανά έτος) + (Ν/Τ 
των μετακινούμενων μη εργαζομένων)*(μέσο ποσοστό 
μετακινούμενων μη εργαζομένων ανά έτος) 

\/Τ μετρούμενη σε ΕΨΒ ανά επιβάτη ανά ώρα 
Τιμή του χρόνου για ένα φορτηγό τρένο (μία ώρα) 
νΤρ = (\/Τ εμπορευματικών αμαξοστοιχιών)*[(τονοχιλιό- 
μετρα)/(συρμοχιλιόμετρα)] 

\/Τ μετρούμενη σε ΕΨΒ ανά τόνο φορτίου ανά ώρα 
Μέσος όρος τόνων φορτίου που μεταφέρονται σι¬ 
δηροδρομικούς μέσα σε ένα έτος = (τονοχιλιόμετρα)/ 
(συρμοχιλιόμετρα) 

0 Μ = κόστος πρώτου λεπτού της καθυστέρησης μιας 
αμαξοστοιχίας 
Επιβατικές αμαξοστοιχίες 

0 ΜΡ = Κ*(νΤ ρ /60)*[(επιβατοχιλιόμετρα)/(συρμοχιλιό- 
μετρα)] 

Μέσος αριθμός επιβατών που μεταφέρονται σιδη¬ 
ροδρομικούς μέσα σε ένα έτος = (επιβατοχιλιόμετρα)/ 
(συρμοχιλιόμετρα) 

Εμπορευματικές αμαξοστοιχίες 
°μρ = Κ 2 *(νΤ ρ /60) 

Οι συντελεστές Κ, και Κ 2 υπεισέρχονται μεταξύ της 
τιμής του χρόνου και της τιμής της καθυστέρησης, σύμ¬ 
φωνα με τις μελέτες δεδηλωμένης προτίμησης, προ¬ 
κειμένου να ληφθεί υπόψη ότι η απώλεια χρόνου λόγω 
των καθυστερήσεων εκλαμβάνεται πολύ πιο αρνητικά 
από τον συνήθη χρόνο μετακίνησης. 

Κόστος των καθυστερήσεων εξαιτίας ατυχήματος = 
0 ΜΡ *(σε πρώτα λεπτά για καθυστέρηση επιβατικών αμα¬ 
ξοστοιχιών) + 0 ΜΡ *(σε πρώτα λεπτά για καθυστέρηση 
εμπορευματικών αμαξοστοιχιών) 

Πεδίο εφαρμογής του μοντέλου 
Το κόστος των καθυστερήσεων υπολογίζεται για όλα 
τα ατυχήματα, σημαντικά και μη. 

Οι καθυστερήσεις υπολογίζονται ως εξής: 

- πραγματικός χρόνος καθυστέρησης στις σιδηρο¬ 
δρομικές γραμμές όπου συνέβη το ατύχημα, 

- πραγματικός χρόνος καθυστέρησης ή, εφόσον δεν 
είναι δυνατόν, εκτιμώμενος χρόνος καθυστέρησης σε 
άλλες θίγόμενες γραμμές. 

6. Δείκτες σχετικοί με την τεχνική ασφάλεια της υπο¬ 
δομής και την εφαρμογή της 

6.1. “Αυτόματη προστασία αμαξοστοιχιών (ΑΤΡ)” ση¬ 
μαίνει σύστημα που επιβάλλει την υπακοή στα σήματα 
και τους περιορισμούς ταχύτητας με επιτήρηση της 
ταχύτητας, συμπεριλαμβανομένης της αυτόματης στά¬ 
σης σε σήματα. 

6.2. “Ισόπεδη διάβαση” σημαίνει κάθε ισόπεδη διασταύ¬ 
ρωση σιδηροδρομικής γραμμής με δίοδο, αναγνωρισμέ- 

νη από τον διαχειριστή υποδομής και ανοικτή στο κοινό 
ή σε ιδιώτες χρήστες. Οι δίοδοι που συνδέουν αποβά¬ 
θρες σε σιδηροδρομικούς σταθμούς εξαιρούνται, καθώς 
και οι διαβάσεις άνωθεν τροχιών για την αποκλειστική 
διέλευση εργαζομένων. 

6.3. “Δίοδος” σημαίνει κάθε δημόσια ή ιδιωτική οδό ή 
λεωφόρο, συμπεριλαμβανομένων των πεζοδρόμων και 
ποδηλατοδρόμων, ή άλλων δρόμων διέλευσης ανθρώ¬ 
πων, ζώων, οχημάτων ή μηχανημάτων. 

6.4. “Ενεργή ισόπεδη διάβαση” σημαίνει ισόπεδη διάβα¬ 
ση, στην οποία οι διερχόμενοι χρήστες προστατεύονται 
από την προσέγγιση αμαξοστοιχίας ή ειδοποιούνται 
σχετικά με την ενεργοποίηση κατάλληλων μέσων, εφό¬ 
σον η διέλευση του χρήστη δεν είναι ασφαλής. 

- Προστασία χρήστη με φυσικά μέσα: 

- ημιδρύφακτα ή πλήρη δρύφακτα, 

- θύρες. 

- Προειδοποίηση με τη χρήση σταθερού εξοπλισμού 
σε ισόπεδες διαβάσεις: 

- ορατά μέσα: φώτα, 

- ηχητικά μέσα: κώδωνες, σειρήνες, κλάξον κ.λπ., 

- φυσικά μέσα, π.χ. κραδασμοί μέσω εξαρμάτων του 
οδοστρώματος. 

Οι ενεργές ισόπεδες διαβάσεις κατατάσσονται ως 
εξής: 

1) “Ισόπεδη διάβαση με αυτόματη προστασία ή/και 
ειδοποίηση στην πλευρά του χρήστη” σημαίνει ισόπεδη 
διάβαση στην οποία η προστασία ή/και ειδοποίηση ενερ¬ 
γοποιείται από την αμαξοστοιχία που προσεγγίζει. 

Αυτές οι ενεργές ισόπεδες διαβάσεις κατατάσσονται 
ως εξής: 

ί) αυτόματη ειδοποίηση στην πλευρά του χρήστη- 

ϋ) αυτόματη προστασία στην πλευρά του χρήστη- 

ϋί) αυτόματη προστασία και ειδοποίηση στην πλευρά 
του χρήστη- 

ίν) αυτόματη προστασία και ειδοποίηση στην πλευρά 
του χρήστη, και προστασία στην πλευρά της αμαξο¬ 
στοιχίας. 

“Προστασία στην πλευρά της γραμμής” σημαίνει σήμα 
ή άλλο σύστημα προστασίας αμαξοστοιχίας, το οποίο 
επιτρέπει τη διέλευση αμαξοστοιχίας μόνον εφόσον η 
ισόπεδη διάβαση είναι προστατευμένη στην πλευρά του 
χρήστη και εφόσον δεν υπάρχει παρείσφρηση- αυτό δι¬ 
απιστώνεται με επιτήρηση ή/και ανίχνευση εμποδίου. 

2) “Ισόπεδη διάβαση με χειροκίνητη προστασία ή/και 
ειδοποίηση στην πλευρά του χρήστη”, η ισόπεδη διά¬ 
βαση, στην οποία η προστασία ή/και ειδοποίηση ενερ¬ 
γοποιείται χειροκίνητα και δεν υφίσταται σιδηροδρο¬ 
μικός σηματοδότης αλληλομανδάλωσης ο οποίος να 
επιτρέπει, στην αμαξοστοιχία, να διέλθει μόνον εφόσον 
η προστασία ή/και ειδοποίηση της ισόπεδης διάβασης 
έχει ενεργοποιηθεί. 


Αυτές οι ενεργές ισόπεδες διαβάσεις κατατάσσονται 
ως εξής: 

ν) χειροκίνητη ειδοποίηση στην πλευρά του χρήστη- 

νί) χειροκίνητη προστασία στην πλευρά του χρήστη- 

νϋ) χειροκίνητη προστασία και ειδοποίηση στην πλευ¬ 
ρά του χρήστη. 

6.5. “Παθητική ισόπεδη διάβαση” σημαίνει η ισόπεδη 
διάβαση χωρίς ενεργοποίηση κάποιου συστήματος προ¬ 
στασίας ή/και ειδοποίησης όταν δεν είναι ασφαλής η 
διάβαση χρήστη. 

7. Δείκτες σχετικοί με τη διαχείριση της ασφάλειας 

7.1. “Έλεγχος” σημαίνει συστηματική, ανεξάρτητη και 
τεκμηριωμένη διαδικασία συγκέντρωσης και αντικειμε¬ 
νικής αξιολόγησης αποδεικτικών στοιχείων, προκειμέ- 
νου να διαπιστωθεί μέχρι ποιου σημείου πληρούνται τα 
κριτήρια του ελέγχου. 

8. Ορισμοί των μονάδων μέτρησης 

8.1. “Συρμοχιλιόμετρο” σημαίνει μονάδα μέτρησης που 
αντιπροσωπεύει τη μετακίνηση μιας αμαξοστοιχίας σε 
απόσταση ενός χιλιομέτρου. Η απόσταση που χρησιμο¬ 
ποιείται είναι, ει δυνατόν, η πραγματικά διανυθείσα από¬ 
σταση, ειδάλλως χρησιμοποιείται η κανονική απόσταση 
δικτύου μεταξύ αφετηρίας και προορισμού. Λαμβάνεται 
υπόψη μόνο η απόσταση που διανύεται στην εθνική 
επικράτεια του δηλούντος κράτους. 

8.2. “Επιβατοχιλιόμετρο” σημαίνει μονάδα μέτρησης 
που αντιπροσωπεύει τη σιδηροδρομική μεταφορά ενός 
επιβάτη σε απόσταση ενός χιλιομέτρου. Λαμβάνεται 
υπόψη μόνο η απόσταση που διανύεται στην εθνική 
επικράτεια του δηλούντος κράτους. 

8.3. “Γραμμοχιλιόμετρο” σημαίνει μήκος σε χιλιόμετρα 
του σιδηροδρομικού δικτύου στα κράτη μέλη, του οποί¬ 
ου η έκταση καθορίζεται στο άρθρο 2. Για σιδηροδρο¬ 
μικές γραμμές πολλαπλής τροχιάς, λαμβάνεται υπόψη 
μόνον η απόσταση μεταξύ των τόπων αναχώρησης και 
προορισμού. 

8.4. “Τροχιοχιλιόμετρο” σημαίνει το μήκος του σιδη¬ 
ροδρομικού δικτύου στα κράτη μέλη σε χιλιόμετρα, του 
οποίου η έκταση καθορίζεται στο άρθρο 2. Λαμβάνεται 
υπόψη κάθε τροχιά των σιδηροδρομικών γραμμών πολ¬ 
λαπλής τροχιάς.» 

Άρθρο 4 
Έναρξη ισχύος 

Η ισχύς του παρόντος αρχίζει από την ημερομηνία της 
δημοσίευσής του στην Εφημερίδα της Κυβερνήσεως. 

Η δημοσίευση και εκτέλεση του παρόντος ανατίθεται 
στον Υπουργό Υποδομών, Μεταφορών και Δικτύων. 

Αθήνα, 23 Ιουλίου 2010 

